**Bilješke uz Izvještaj o promjenama u vrijednosti i obujmu imovine i obveza**

**za razdoblje od l. siječnja do 31. prosinca 2015. godine**

**AOP001 Promjene u vrijednosti i obujmu imovine**

**- smanjenje u iznosu od 9.147.999 kn**

**AOP019** Promjene u obujmu nefinancijske imovine odnosno proizvedene dugotrajne imovine – bilježi sveukupno smanjenje u iznosu od 1.544.749 kn.

Navedeno smanjenje odnosi se na:

* prijenos ukupnih sredstava za investicije školama temeljem Odluka Gradonačelnika, Klasa: 602-02/15-01/112 od 22.12.2015. godine, Klasa: 602-02/16-01/13 od 22.01.2016. godine u iznosu 1.563.518 kn,
* otpis po inventuri i temeljem policijskog zapisnika u vrijednosti od 1.231 kn,
* povećanje temeljnog kapitala trgovačkog društva Pula parking d.o.o., temeljem Odluke o povećanju temeljnog kapitala trgovačkog društva Pulaparking d.o.o., Klasa: 947-03/11-01/413 od 09.02.2015. godine prijenosom nekretnina u vlasništvo k.č. 595/1, površine 2.220 m2, Rješenje Trgovačkog suda Tt-15/1854-2 od 25.03.2015. godine, u iznosu od 2.242.500 kn.

Dok se povećanje odnosi na raskid Ugovora o prijenosu prava plodouživanja na k.č.595/1 i k.č. zgr. 1245/3 obje k.o. Pula sklopljenog između Grada Pule i trgovačkog društva Pulaparking d.o.o., te revalorizaciju zemljišta prema Elaboratu sudskog vještaka br. 03/15, u iznosu od 2.262.500 kn.

**AOP026** Promjene u obujmu financijske imovine – bilježi sveukupno smanjenje u iznosu od 7.603.250 kn, a odnosi se na smanjenje obujma financijske imovine u iznosu od 7.620.392 kn radi otpisa duga temeljem odluka gradonačelnika, pravomoćnih rješenja o zaključenju stečajnog postupka nad pravnom osobom ili u postupku likvidacije na temelju pravomoćnog rješenja o brisanju pravne osobe iz Sudskog registra, za obustave postupka na ime kazni za prekršaje u prometu, kazni za parking, i dr. u vrijednosti, te povećanje obujma financijske imovine u iznosu od 17.142 kn usljed revalorizacije po osnovi stare štednje u Zagrebačkoj banci d.d., Privrednoj banci d.d. i Požeškoj banci d.d. te revalorizacije zbog zatvaranja depozita u Zagrebačkoj banci d.d.

**AOP0034 Promjene u vrijednosti (revalorizaciji) i obujmu obveza**

**– smanjenje iznosu od 273.069 kn**

**AOP035** Promjene u vrijednosti (revalorizacija) obveza – čini smanjenje u promjeni vrijednosti obveza u ukupnom iznosu od 218.310 kn zbog pozitivne tečajne razlike za kredite za izgradnju OŠ Veli Vrh, I faza u iznosu od 96.954 kn, II faza u iznosu od 121.356 kn.

**AOP040** Promjene u obujmu obveza- bilježe smanjenje promjena u vrijednosti obveza koje se odnose se na storno računa po početnom stanju u iznosu od 54.759 kn.

Pula, 31.12.2015.